ΚΑΝΟΝΙΣΜΟΣ (ΕΚ) αριθ. 1043/95 ΤΗΣ ΕΠΙΤΡΟΠΗΣ της 10ης Μαΐου 1995 για τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 9 παράγραφος 2 και το άρθρο 13 παράγραφος 6,

Εκτιμώντας:

ότι, με τον κανονισμό (ΕΚ) αριθ. 974/95 της Επιτροπής (3) έχουν θεσπιστεί ορισμένα μεταβατικά μέτρα όσον αφορά την εφαρμογή της γεωργικής συμφωνίας του Γύρου της Ουρουγουάης 7 ότι ο κανονισμός αυτός θα εφαρμοσθεί όταν θα θεσπισθούν τα μέτρα επί του τρόπου με τον οποίο θα ελέγχονται οι ποσότητες για τα προϊόντα για τα οποία δεν θα εφαρμόζεται προθεσμία εξετάσεως ή διαγωνισμού κατά τη στιγμή ενάρξεως ισχύος του εν λόγω κανονισμού 7 ότι ο κανονισμός (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (4), όπως τροποποιήθηκε τελευταία από τον κανονισμό (ΕΚ) αριθ. 2658/94 (5), λαμβάνοντας υπόψη τον κίνδυνο εκδόσεως πιστοποιητικών για πολύ μεγάλες ποσότητες, προβλέπει προθεσμία εξετάσεως τριών ημερών πριν από την πραγματική έκδοση πιστοποιητικού εξαγωγής για ορισμένα μεταποιημένα προϊόντα με βάση τα σιτηρά 7 ότι η διάταξη αυτή πρέπει να διευρυνθεί και στα περισσότερα από τα άλλα μεταποιημένα προϊόντα με βάση τα σιτηρά που υπάγονται στον κανονισμό (ΕΟΚ) αριθ. 1620/93 της Επιτροπής (6), όπως τροποποιήθηκε από τον κανονισμό (ΕΚ) αριθ. 438/95 (7) 7 ότι, λαμβάνοντας υπόψη τον επείγοντα χαρακτήρα του θέματος, πρέπει τα ληφθέντα μέτρα να εφαρμοσθούν το ταχύτερο δυνατόν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 9 παράγραφος 3 του κανονισμού (ΕΟΚ) αριθ. 891/89 αντικαθίσταται από το ακόλουθο κείμενο:

«3. Τα πιστοποιητικά εξαγωγής για τα προϊόντα που υπάγονται στους κωδικούς ΣΟ 1102 20 10, 1103 13 10, 1103 13 90, 1103 29 20, 1104 21 50, 1104 23 10, 1108 11 00, 1108 12 00, 1108 13 00, 1109 00 00, 1702 30 51, 1702 30 91, 1702 30 99, 1702 40 90, 1702 90 50, 1702 90 79, 2106 90 55, 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51, 2309 90 53 καθώς και τα προϊόντα που υπάγονται στους κωδικούς ΣΟ 1001 10 00, 1101 00 15, 1103 11 10, 1103 11 90, 1107 10 και 1107 20 που περιλαμβάνουν προκαθορισμό της επιστροφής, εκδίδονται την τρίτη εργάσιμη ημέρα μετά την ημέρα που κατατίθεται η αίτηση, εφόσον η Επιτροπή δεν έχει θεσπίσει προηγουμένως καμία αναστολή του προκαθορισμού της επιστροφής.

Για τα μεταποιημένα προϊόντα με βάση τα σιτηρά και το ρύζι που αναφέρονται στο παράρτημα του κανονισμού (ΕΟΚ) αριθ. 1620/93 της Επιτροπής (*) τα οποία δεν αναγράφονται στο προηγούμενο εδάφιο, τα κράτη μέλη ανακοινώνουν (μηνιαίως) στην Επιτροπή για κάθε κωδικό προϊόντος, όπως ορίζεται στον κανονισμό (ΕΟΚ) αριθ. 3846/97 της Επιτροπής (**), τις ποσότητες για τις οποίες έχει προκαθοριστεί επιστροφή καθώς και τις ποσότητες για τις οποίες δεν έχει προκαθοριστεί επιστροφή για τις οποίες έχουν εκδοθεί πιστοποιητικά.

»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Μαΐου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 155 της 25. 6. 1993, σ. 29.

(**) ΕΕ αριθ. L 366 της 24. 12. 1987, σ. 1.